**Ministru kabineta rīkojuma projekta „Par nekustamo īpašumu objektu un apakšzemes inženierkomunikāciju nodošanu Aglonas novada pašvaldības īpašumā” sākotnējās ietekmes**

**novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Saskaņā ar Publiskas personas mantas atsavināšanas likuma 42.panta pirmo daļu valsts nekustamo īpašumu var nodot bez atlīdzības atvasinātas publiskas personas īpašumā.Atbilstoši Publiskas personas mantas atsavināšanas likuma 43.pantā norādītajam lēmumu par valsts nekustamā īpašuma nodošanu bez atlīdzības atvasinātas publiskas personas īpašumā pieņem Ministru kabinets. |
| 2. | Pašreizējā situācija un problēmas | Valsts nekustamais īpašums „Jaunaglonas attīrīšanas iekārtas” (nekustamā īpašuma kadastra Nr.7642 001 0068), Aglonas pagastā, Aglonas novadā (turpmāk – valsts nekustamais īpašums), ir ierakstīts Preiļu rajona tiesas zemesgrāmatu nodaļas Aglonas pagasta zemesgrāmatas nodalījumā Nr.1000 0051 3959 uz Latvijas valsts vārda Izglītības un zinātnes ministrijas (turpmāk – ministrija) personā.Atbilstoši Valsts zemes dienesta Kadastra informācijas sistēmas teksta datiem valsts nekustamais īpašums sastāv no zemes vienības 24 000 m2 platībā (zemes vienības kadastra apzīmējums 7642 001 0075) „Attīrīšanas iekārtas”, Jaunaglonā, Aglonas pagastā, Aglonas novadā (turpmāk – Zemes vienība), un būves – attīrīšanas iekārtu ēkas (būves kadastra apzīmējums 7642 001 0075 001) „Attīrīšanas iekārtas”, Jaunaglonā, Aglonas pagastā, Aglonas novadā.Saskaņā ar Valsts zemes dienesta Kadastra informācijas sistēmas teksta datiem un Zemes vienības 2012.gada 20.septembra robežu, situācijas un apgrūtinājumu plānā norādīto 0,2 ha no Zemes vienības platības aizņem meži. Pamatojoties uz Aglonas novada domes 2013.gada 13.februāra vēstulē Nr.3-4/206 „Paskaidrojums Ministru kabineta rīkojuma projektam „Par nekustamo īpašumu objektu un apakšzemes inženierkomunikāciju nodošanu Aglonas novada pašvaldības īpašumā”” sniegto informāciju, 2013.gada 13.februārī Aglonas novada domes pārstāvji un Valsts meža dienesta Dienvidlatgales virsmežniecības Krāslavas biroja mežzinis apsekoja Zemes vienību. Apsekojot Zemes vienību dabā, tika konstatēts, ka tās teritorijā atrodas aizauguši krūmi un atsevišķas koku rindas (baltalksnis), kas nesasniedz piecu metru augstumu un to pašreizējā vainagu projekcija nesasniedz 20 % no šīs krūmaudzes aizņemtās platības. Pēc Zemes vienības apsekošanas tika konstatēts, ka Zemes vienības 2012.gada 20.septembra robežu, situācijas un apgrūtinājumu plānā uzrādītā meža zeme 0,2 ha platībā neatbilst meža definīcijai Meža likuma 1.panta 34.punkta izpratnē un ir mazāka par 0,5 ha. Pēc Zemes vienības pārņemšanas Aglonas novada pašvaldības īpašumā Aglonas novada pašvaldība precizēs Valsts zemes dienesta Kadastra informācijas sistēmas teksta datus atbilstoši faktiskajai situācijai.Ūdenstornis (būves kadastra apzīmējums 7642 001 0013 006) (bez adreses) (turpmāk – ūdenstornis), kanalizācijas sūkņu stacija (būves kadastra apzīmējums 7642 001 0304 002) Upes ielā 1, Jaunaglonā, Aglonas pagastā, Aglonas novadā (turpmāk – kanalizācijas sūkņu stacija), atdzelzošanas stacija (būves kadastra apzīmējums 7642 001 0268 002) (bez adreses) (turpmāk – atdzelzošanas stacija), kā arī divas artēziskās akas Jaunaglonā, Aglonas pagastā, Aglonas novadā (turpmāk – artēziskās akas), saskaņā ar ministrijas 2012.gada 11.decembra izziņā Nr.01-26/200 norādīto atrodas ministrijas padotībā esošās profesionālās izglītības iestādes – Viduslatgales Profesionālās vidusskolas (turpmāk – Vidusskola) – bilancē un konsolidētajā ministrijas bilancē.Pamatojoties uz likuma „Par nekustamā īpašuma ierakstīšanu zemesgrāmatās” 19.pantu, zemesgrāmatā nav ierakstāmas ēkas (būves), kuru kadastrālās uzmērīšanas lietā ir uzrādītas patvaļīgas būvniecības pazīmes, kā arī mazēkas un pagaidu būves. Tāpat zemesgrāmatā kā patstāvīgi īpašuma objekti nav ierakstāmas virszemes un apakšzemes inženierkomunikācijas, cauruļvadu trases, ceļi, ielas, stāvlaukumi un citas tamlīdzīgas būves. Atbilstoši Ministru kabineta 1997.gada 1.aprīļa noteikumu Nr.112 „Vispārīgie būvnoteikumi” 16.punktam mazēka ir vienstāva ēka, kuras apbūves laukums nav lielāks par 25 m². Saskaņā ar Valsts zemes dienesta Kadastra informācijas sistēmas teksta datiem ūdenstorņa apbūves laukums ir 9,90 m² un atdzelzošanas stacijas apbūves laukums ir 19,80 m². Ievērojot likuma „Par nekustamā īpašuma ierakstīšanu zemesgrāmatās” 19.pantā norādīto, ūdenstornis, kanalizācijas sūkņu stacija, atdzelzošanas stacija un artēziskās akas nav ierakstāmas zemesgrāmatā.Ūdenstornis atrodas uz AGLONAS BAZILIKAS DRAUDZES (turpmāk – Draudze) īpašumā esošās zemes vienības (zemes vienības kadastra apzīmējums 7642 001 0013) (bez adreses), un kanalizācijas sūkņu stacija atrodas uz Draudzes īpašumā esošās zemes vienības (zemes vienības kadastra apzīmējums 7642 001 0304) Upes ielā 1, Jaunaglonā, Aglonas pagastā, Aglonas novadā.Draudze 2012.gada 22.maija vēstulē Nr.15 „Par pirmpirkuma tiesībām” norāda, ka atsakās no pirmpirkuma tiesību izmantošanas uz ūdenstorni un kanalizācijas sūkņu staciju.Atdzelzošanas stacija atrodas uz Aglonas novada pašvaldības īpašumā esošās zemes vienības (zemes vienības kadastra apzīmējums 7642 001 0268) Rušonas ielā 11, Jaunaglonā, Aglonas pagastā, Aglonas novadā.Ministru kabineta rīkojuma projekta „Par nekustamo īpašumu objektu un apakšzemes inženierkomunikāciju nodošanu Aglonas novada pašvaldības īpašumā” (turpmāk – rīkojuma projekts) 1.5.apakšpunktā norādītā artēziskā aka (urbums Nr.1 LVGMC 8505, darba aka) atrodas uz Aglonas novada pašvaldības īpašumā esošās zemes vienības (zemes vienības kadastra apzīmējums 7642 001 0268) Rušonas ielā 11, Jaunaglonā, Aglonas pagastā, Aglonas novadā, savukārt, rīkojuma projekta 1.5.apakšpunktā norādītā artēziskā aka (urbums Nr.2) atrodas uz Draudzes īpašumā esošās zemes vienības (zemes vienības kadastra apzīmējums 7642 001 0044) Parka ielā 2, Jaunaglonā, Aglonas pagastā, Aglonas novadā. Aglonas novada dome un Draudze ir noslēgušas attiecīgu vienošanos par inženierkomunikāciju izvietošanu Draudzes īpašumā.Valsts nekustamais īpašums, ūdenstornis, kanalizācijas sūkņu stacija, atdzelzošanas stacija un artēziskās akas, turpmāk kopā – Objekti.Objektus šobrīd savu iespēju un pieejamo finanšu līdzekļu robežās apsaimnieko Vidusskola, tomēr tie ministrijas un tās padotībā esošo iestāžu funkciju nodrošināšanai nav nepieciešami.Saskaņā ar Aglonas novada domes 2012.gada 5.aprīļa sēdes protokollēmumu (protokols Nr.5, 2.§) (izdarīti grozījumi ar Aglonas novada domes 2013.gada 1.februāra ārkārtas sēdes protokollēmumu (protokols Nr.3, 1.punkts)) Aglonas novada dome nolēma pārņemt Objektus un lūgt ministriju Objektus nodot Aglonas novada pašvaldības īpašumā bez atlīdzības pašvaldības autonomās funkcijas – organizēt iedzīvotājiem komunālos pakalpojumus (ūdensapgāde un kanalizācija, siltumapgāde, sadzīves atkritumu apsaimniekošana, notekūdeņu savākšana, novadīšana un attīrīšana) – īstenošanai.Ministrijas Nekustamā īpašuma un valsts mantas apsaimniekošanas komisijas 2012.gada 24.maija sēdē tika pieņemts lēmums (protokols Nr.138, 3.punkts) atbalstīt Objektu nodošanu Aglonas novada pašvaldības īpašumā bez atlīdzības likuma „Par pašvaldībām” 15.panta pirmās daļas 1.punktā noteiktās pašvaldības autonomās funkcijas nodrošināšanai. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Rīkojuma projekts paredz nodot Aglonas novada pašvaldības īpašumā bez atlīdzības Objektus likuma „Par pašvaldībām” 15.panta pirmās daļas 1.punktā noteiktās pašvaldības autonomās funkcijas – organizēt iedzīvotājiem komunālos pakalpojumus (ūdensapgāde un kanalizācija, siltumapgāde, sadzīves atkritumu apsaimniekošana, notekūdeņu savākšana, novadīšana un attīrīšana) – nodrošināšanai.Gadījumā, ja iestājas rīkojuma projekta 2.2.apakšpunktā minētais nosacījums, Aglonas novada pašvaldībai ir pienākums nekustamo īpašumu „Jaunaglonas attīrīšanas iekārtas” (nekustamā īpašuma kadastra Nr.7642 001 0068), Aglonas pagastā, Aglonas novadā, būvi (būves kadastra apzīmējums 7642 001 0013 006) (bez adreses), būvi (būves kadastra apzīmējums 7642 001 0304 002) Upes ielā 1, Jaunaglonā, Aglonas pagastā, Aglonas novadā, būvi (būves kadastra apzīmējums 7642 001 0268 002) (bez adreses) un divas artēziskās akas Jaunaglonā, Aglonas pagastā, Aglonas novadā, nodot bez atlīdzības atpakaļ valstij, tādējādi paredzot iespēju valstij izvērtēt iepriekš minēto objektu nepieciešamību tās funkciju nodrošināšanai. |
| 5. | Projekta izstrādē iesaistītās institūcijas | Projekts šo jomu neskar. |
| 6. | Iemesli, kādēļ netika nodrošināta sabiedrības līdzdalība | Jautājuma būtība ir saistīta ar ministrijas valdījumā esošo Objektu īpašnieka maiņu un to tālāko pārvaldīšanu. Līdz ar to šis jautājums neparedz ieviest tādas izmaiņas, kas varētu ietekmēt sabiedrības intereses. |
| 7. | Cita informācija | Nav. |
| Anotācijas II.sadaļa – projekts šo jomu neskar. |
|  **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2013.gads** | Turpmākie trīs gadi (tūkst. latu) |
| **2014.** | **2015.** | **2016.** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (2013.) gadu | Izmaiņas, salīdzinot ar kārtējo (2013.) gadu | Izmaiņas, salīdzinot ar kārtējo (2013.) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | Projekts šo jomu neskar. |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | Projekts šo jomu neskar. |
| 1.2. valsts speciālais budžets | Projekts šo jomu neskar. |
| 1.3. pašvaldību budžets | Projekts šo jomu neskar. |
| 2. Budžeta izdevumi: | Projekts šo jomu neskar. |
| 2.1. valsts pamatbudžets | Projekts šo jomu neskar. |
| 2.2. valsts speciālais budžets | Projekts šo jomu neskar. |
| 2.3. pašvaldību budžets | Projekts šo jomu neskar. |
| 3. Finansiālā ietekme: | Projekts šo jomu neskar. |
| 3.1. valsts pamatbudžets | Projekts šo jomu neskar. |
| 3.2. speciālais budžets | Projekts šo jomu neskar. |
| 3.3. pašvaldību budžets | Projekts šo jomu neskar. |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar „+” zīmi) | X | Projekts šo jomu neskar. |
| 5. Precizēta finansiālā ietekme: | X | Projekts šo jomu neskar. |
| 5.1. valsts pamatbudžets | Projekts šo jomu neskar. |
| 5.2. speciālais budžets | Projekts šo jomu neskar. |
| 5.3. pašvaldību budžets | Projekts šo jomu neskar. |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Projekts šo jomu neskar. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Aglonas novada pašvaldība segs izdevumus, kas saistīti ar īpašuma tiesību uz valsts nekustamo īpašumu pārreģistrēšanu zemesgrāmatā uz Aglonas novada pašvaldības vārda. |

Anotācijas IV, V un VI sadaļa – projekts šīs jomas neskar.

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Rīkojuma projekta izpildi nodrošinās ministrija un Aglonas novada pašvaldība. |
| 2. | Projekta izpildes ietekme uz pārvaldes funkcijām | Esošās funkcijas un uzdevumi netiek paplašināti un netiek sašaurināti. |
| 3. | Projekta izpildes ietekme uz pārvaldes institucionālo struktūru. Jaunu institūciju izveide | Jaunas valsts institūcijas netiek izveidotas. |
| 4. | Projekta izpildes ietekme uz pārvaldes institucionālo struktūru. Esošu institūciju likvidācija | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru. Esošu institūciju reorganizācija | Projekts šo jomu neskar. |
| 6. | Cita informācija | Iesniedzamajiem dokumentiem nav piešķirams lietojuma ierobežojuma statuss.Rīkojuma projekts attiecas uz tieslietu politiku.Ministru kabineta rīkojums „Par nekustamo īpašumu objektu un apakšzemes inženierkomunikāciju nodošanu Aglonas novada pašvaldības īpašumā” pēc apstiprināšanas Ministru kabinetā tiks publicēts oficiālajā izdevumā „Latvijas Vēstnesis”. |

Izglītības un zinātnes ministrs R.Ķīlis

Vizē:

Valsts sekretāre S.Liepiņa

27.02.2013 11:29

1492

M.Adamane

67047756, madara.adamane@izm.gov.lv